 Anigu odhan maayo sida dadka qaarkood waligay xabad ma ridin askarina may ihi murashaxna waan doonayaa, waxaynu raacinaynaa ciidamada amaanka ee gudaha Boolis ilaa sirdoonka qaranku ay kow ka yihiin, qof kasta haddii gurigiisa tuug u soo dhaco ama ay masiibo kale qabsato, markiiba telefoon buu qabsanayaa oo wuxuu odhanayaa Booliskii mee, waxaa laga yaabaa ninka jananka ah ee Booliska haysta iyo kuwa ka hooseeya ee la shaqeeya in aanu mar qudha telefoonkoodu damin 24-kii saacadood, waxa laga yaabaa in habeenkii afar jeer ilaa shan jeer hurdada laga kiciyo, waxaa hubaal ah nimankaa dirayska madaw sita, noloshooda soo kac iyo soo orod iyo qaylo mooyaane aanay maqal wax dhegtaasi ku nasato, oo ah waxaas ayaa wanaagsan, cidina waxa wanaagsan Booliska uma sheegto, kuwaasna waynu u mahad naqaynaa waxaanay inaga mudan yihiin mudnaanta koobaad. 